Bredbåndkatteedderkopp

Bredbåndkatteedderkopp (Zora nemoralis) er en edderkoppene i gruppen (familien) Zoridae. 

 Utseende 
Bredbåndkatteedderkopp er en middelsstor og forholdsvis kraftig edderkopp. Hunnen er 3,5-5,5 millimeter lang, mens hannen gjerne er litt mindre. Forkroppen har et bred mørk langsgående midtfelt, som har et lysere felt midt i. Bredden på det lyse midtfeltet er størst bakerst, og noe smalere lengre framme, men generelt like bredt som de mørkere feltene ved siden, og det står i klar kontrast til dette. Det mørke midtfeltet er bredt og fyller mye av forkroppen, slik at de ytterste lyse feltene på hver side er ganske smale. Den er generelt noe mørkere enn de andre norske artene i slekten Zora. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre. Beina er nokså kraftige, gjerne med ganske lange, mørke børster.

 Levevis 
Bredbåndkatteedderkopp er aktiv om dagen (dagslys), den lager ikke fangstnett, men jakter i det fri. De trives på skogbunnen mellom løvstrø, eller i lavvokst vegetasjon.  Den finnes helst i tørr, varm skog, gjerne bøkeskog.

Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes. 

 Utbredelse 
Bredbåndkatteedderkopp finnes i den palearktiske sone, og er registrert i Norge.Mine edderkopper - Norsk artsliste (besøkt: 8. februar 2011)

 Referanser 

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Zora (tysk)
 Platnick, Norman I. 2009. The world spider catalog, version 9.5. American Museum of Natural History.
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Sandhall, Åke & Almquist, Sven. Spindlar och deras släktingar: naturguide i färg om spindeldjurens utseende, utveckling, levnadssätt och beteende. Interpublishing AB, 1980. ISBN 91-534-0580-3

 Eksterne lenker 

 Glenn Halvor Morka: Edderkoppkroken. Nettside om norske edderkopper, med mange bilder 

Kategori:Zoridae
Kategori:Dyr formelt beskrevet av John Blackwall
Kategori:Edderkoppdyr formelt beskrevet i 1861